Source: https://www.liptovskesliace.sk/samosprava/zastupitelstvo/zasady-odmenovania/
Timestamp: 2018-11-15 11:25:58+00:00

Document:
Zásady odmeňovania - Oficiálna stránka obce Liptovské Sliače
Plán zasadnutí OZ v roku 2018
M Je Sobota Foto AK 28
vietor SV, 1.27 m/s
tlak 950.81 hPa
zajtra, piatok 16. 11. 2018
tlak 953.27 hPa
vietor SV, 1.35 m/s
tlak 953.93 hPa
tlak 959.91 hPa
TÝŽDEŇ: 2638
CELKOM: 340257
poslancov obecného zastupiteľstva obce Liptovské Sliače a členom orgánov, zriadených obecným zastupiteľstvom
Obecné zastupiteľstvo obce Liptovské Sliače podľa § 11 ods. 4 písm. k) zákona SNR č. 369/1990 Zb. o obecnom zriadení v znení neskorších predpisov schvaľuje Zásady odmeňovania poslancov obecného zastupiteľstva obce Liptovské Sliače a členov orgánov, zriadených obecným zastupiteľstvom.
b) poslancovi, ktorý je na výkon funkcie zástupcu starostu dlhodobo plne uvoľnený zo zamestnania,
c) členom obecnej rady,
d) predsedom a členom komisií, zriadených obecným zastupiteľstvom podľa štatútu obce.
1) Poslancovi patrí za výkon poslaneckej práce základná poslanecká odmena polročne vo výške 10 €.
2) Za každú účasť na rokovaní obecného zastupiteľstva patrí poslancovi odmena vo výške 15 €.
3) Poslancovi za neúčasť na rokovaní obecného zastupiteľstva odmena nepatrí.
4) Poslancovi obecného zastupiteľstva s prihliadnutím na kvalitu výkonu jeho funkcie, zohľadňujúc jeho prácu a aktivitu, napr. na prípravách materiálov na rokovanie obecného zastupiteľstva, na prípravách a organizovaní slávnosti k výročiu vzniku obce, oslobodenia obce, výročia SNP, slávnostné dni obce, športové a iné kultúrne podujatia, organizované obcou môže byť jeden raz v roku na návrh starostu a po schválení v obecnom zastupiteľstve, vyplatená mimoriadna odmena.
5) Vyplatenie odmien za výkon jednotlivých funkcií sa vzájomne nevylučuje.
Odmena poslanca, ktorý je na výkon funkcie zástupcu starostu
dlhodobo plne uvoľnený zo zamestnania
1) Poslancovi, ktorý je na výkon funkcie zástupcu starostu dlhodobo plne uvoľnený zo zamestnania (ďalej len „zástupca starostu“), patrí primeraný plat od obce.
2) Funkcia zástupcu starostu je verejná funkcia, ktorá sa nevykonáva v pracovnom pomere. Výkon tejto funkcie je nezlučiteľný s funkciou podľa § 11 ods. 2 zákona č. 369/1990 Zb. o obecnom zriadení v znení neskorších predpisov a s výkonom práce zamestnanca obce.
3) Zástupcovi starostu počas výkonu funkcie patrí dovolenka na zotavenie; na jej účely sa primerane použije Zákonník práce. Náhradu platu za nevyčerpanú dovolenku možno zástupcovi starostu poskytnúť, len ak nemohol vyčerpať dovolenku ani do konca budúceho kalendárneho roku a ak o tom rozhodlo obecné zastupiteľstvo.
4) Čerpanie dovolenky zástupcom starostu určuje starosta po prerokovaní so zástupcom starostu, tak aby si zástupca starostu mohol dovolenku vyčerpať z pravidla v celku a do konca kalendárneho roka. Pri určovaní dovolenky starosta obce prihliada na úlohy obce a na oprávnené záujmy zástupcu starostu obce.
5) Zástupca starostu sa počas výkonu funkcie na účely zdravotného poistenia, nemocenského poistenia a dôchodkového zabezpečenia, podpory v nezamestnanosti a platenia príspevku na poistenie v nezamestnanosti posudzuje ako zamestnanec v pracovnom pomere.
6) Obec vo vzťahu k zástupcovi starostovi na účely uvedené v odseku 5 vystupuje ako zamestnávateľ.
7) Zástupcovi starostu patrí plat vo výške 50% z platu starostu obce ustanoveného v § 3 ods. 1 zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov.
8) Plat zástupcu starostu nemôže byť nižší, ako je ustanovené v ods. 7 tohto článku. Obecné zastupiteľstvo môže na návrh starostu obce tento plat rozhodnutím zvýšiť až o 50%.
9) Obecné zastupiteľstvo plat zástupcu starostu opätovne raz ročne prerokuje.
10) Článok 2 týchto zásad sa na zástupcu starostu nevzťahuje.
Odmena člena obecnej rady
1) Členovi obecnej rady patrí k poslaneckej odmene podľa Čl. 2 týchto zásad aj odmena za každú účasť na zasadnutí obecnej rady, a to vo výške 10 €.
2) Členovi obecnej rady za neúčasť na zasadaní obecnej rady odmena nepatrí.
Odmena predsedu a členov komisie
1) Predsedovi komisie obecného zastupiteľstva patrí k poslaneckej odmene podľa Čl.2 týchto zásad aj odmena vo výške 10 € za každú účasť na zasadaní komisie.
2) Členovi komisie obecného zastupiteľstva patrí odmena vo výške 5 € za každú účasť na zasadaní komisie.
3) Členovi komisie redakčnej rady, ktorý je poverený grafickým spracovaním obecných novín patrí odmena vo výške 50 € za vydanie jedného čísla obecných novín a členovi komisie redakčnej rady, ktorý je poverený zostavením obecných novín patrí odmena vo výške 50 € za vydanie jedného čísla obecných novín. Odmeny podľa bodov 1 a 2 tohto článku sa na nich nevyťahujú.
4) Poslancovi a neposlancovi za neúčasť na zasadaní komisie odmena nepatrí.
Zúčtovanie odmien poslanca obecného zastupiteľstva
a členov orgánov, zriadených obecným zastupiteľstvom
1) Podkladom na zúčtovanie odmien poslancov obecného zastupiteľstva a členov orgánov, zriadených obecným zastupiteľstvom podľa Čl. 2 ods. 2), Čl. 4 ods.1) a Čl. 5 ods. 1) a ods. 2) týchto zásad, sú prezenčné listiny z rokovaní obecného zastupiteľstva a zasadaní obecnej rady a komisií obecného zastupiteľstva.
2) Odmeny podľa Čl. 2 ods. 1), 2) a 4), Čl. 4 ods. 1) a Čl. 5 ods. 1) a ods. 2) sa spracovávajú polročne a vyplácajú sa vo výplatnom termíne zamestnancov obce v hotovosti na obecnom úrade obce.
3) Zápisnice a prezenčné listiny z rokovaní obecného zastupiteľstva a zasadaní obecnej rady a komisií obecného zastupiteľstva budú predkladané príslušnému zamestnancovi obce vždy k poslednému dňu príslušného kalendárneho mesiaca. V prípade nedodržania uvedeného termínu bude odmena vyplatená v nasledujúcom kalendárnom mesiaci.
4) Výdavky, súvisiace s výplatou odmien v zmysle týchto zásad sa uhrádzajú z rozpočtových prostriedkov obce.
5) V prípade, ak zamestnávateľ poslanca obecného zastupiteľstva, člena obecnej rady a člena komisie obecného zastupiteľstva z dôvodu jeho účasti na rokovaní obecného zastupiteľstva, zasadaní obecnej rady a komisie obecného zastupiteľstva požiada obec o náhradu za vyplatenú náhradu mzdy alebo inej odmeny za prácu, resp. ak poslanec obecného zastupiteľstva, člen obecnej rady a člen komisie obecného zastupiteľstva, ktorý nie je v pracovnom alebo obdobnom pomere požiada obec o náhradu ušlého zárobku, odmena v zmysle príslušných ustanovení tohto článku zásad bude krátená vo výške vyplatenej náhrady.
6) Odmena nepatrí poslancovi obecného zastupiteľstva, členovi obecnej rady, predsedovi komisie a členovi komisie obecného zastupiteľstva, ktorý písomne vyhlási, že svoj mandát poslanca obecného zastupiteľstva, člena obecnej rady, predsedu komisie obecného zastupiteľstva a člena komisie obecného zastupiteľstva bude vykonávať bez odmeny.
7) Poslanec obecného zastupiteľstva, člen obecnej rady, predseda komisie obecného zastupiteľstva a člen komisie obecného zastupiteľstva môže svoje vyhlásenie zobrať späť, na základe ktorého mu patrí odmena podľa zásad odmeňovania poslancov obecného zastupiteľstva obce Liptovské Sliače a členov orgánov, zriadených obecným zastupiteľstvom.
1) Zásady odmeňovania poslancov obecného zastupiteľstva a členov orgánov, zriadených obecným zastupiteľstvom boli schválené uznesením obecného zastupiteľstva obce Liptovské Sliače č. 27/2/2014 dňa 11.12.2014.
2) Zrušujú sa zásady odmeňovania poslancov obecného zastupiteľstva a členov orgánov, zriadených obecným zastupiteľstvom zo 16.12.2010.
3) Zmeny a doplnky týchto zásad schvaľuje obecné zastupiteľstvo.
4) Zásady nadobúdajú účinnosť dňom ich schválenia obecným zastupiteľstvom.
V Liptovských Sliačoch, dňa 12.12.2014
Bc. Milan FRIČ
Rozhodnutie obecného zastupiteľstva o zvýšení platu zástupcu starostu obce zo dňa 26.2.2015.pdf
8.12.2017 Obecná knižnica zatvorená
Dnes je štvrtok, 15.11.2018, 12:25:58

References: § 11
 § 11
 § 3
 Čl. 2
 Čl.2
 Čl. 2
 Čl. 4
 Čl. 5
 Čl. 2
 Čl. 4
 Čl. 5